Пенчо Славейков
О, има тих вълшебен край…

chitanka.info

О, има тих вълшебен край

и никой го не знай,

къде е той —

вълшебен край на отдих и покой.

Къде е той?

Живей, люби, страдай,

надей се и желай —

достига там

тоз, на когото во сърцето плам

гори за там, —

тоз, който люби, страда и живей,

тоз, който като мен за тоя край кoпней.

Издание:

П. П. Славейков, Събрани съчинения в осем тома, том 1. Български писател, С. 1958

П. П. Славейков, Съчинения. Том II. Лирика. Фигура, С. 2003.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.